CELEX: 62010TA0286
Language: sk
Date: 2012-10-17 00:00:00
Title: Vec T-286/10: Rozsudok Všeobecného súdu zo 17. októbra 2012 — Fondation IDIAP/Komisia ( „Arbitrážna doložka — Šiesty rámcový program v oblasti výskumu, technologického rozvoja a demonštračných činností — Zmluvy týkajúce sa projektov Amida, Bacs a Rirac — Oprávnené náklady — Vzor dodatočných nákladov — Plat výskumníkov, ktorí uzavreli pracovnú zmluvu na dobu neurčitú — Nedostatok vlastných zdrojov zmluvnej strany“ )

1.12.2012   
            
            
               SK
            
            
               Úradný vestník Európskej únie
            
            
               C 373/5
            
         Rozsudok Všeobecného súdu zo 17. októbra 2012 — Fondation IDIAP/Komisia
   (Vec T-286/10) (1)
   
   (Arbitrážna doložka - Šiesty rámcový program v oblasti výskumu, technologického rozvoja a demonštračných činností - Zmluvy týkajúce sa projektov Amida, Bacs a Rirac - Oprávnené náklady - Vzor dodatočných nákladov - Plat výskumníkov, ktorí uzavreli pracovnú zmluvu na dobu neurčitú - Nedostatok vlastných zdrojov zmluvnej strany)
   2012/C 373/07
   Jazyk konania: francúzština
   
      Účastníci konania
   
   
      Žalobkyňa: Fondation de l’Institut de recherche IDIAP (Martigny, Švajčiarsko) (v zastúpení: G. Chapus-Rapin a G. Couchepin, advokáti)
   
      Žalovaná: Európska komisia (v zastúpení: F. Dintilhac a A. Sauka, splnomocnení zástupcovia)
   
      Predmet veci
   
   Návrh podaný v prvom rade na základe článku 272 ZFEÚ, aby Všeobecný súd určil, že niektoré náklady žalobkyne v rámci výkonu zmlúv č. 33812, týkajúcej sa projektu Amida, č. 271140 týkajúcej sa projektu Bacs a č. 27787 týkajúcej sa projektu Dirac, uzavretých s Európskou komisiou v rámci šiesteho rámcového programu v oblasti výskumu, technologického rozvoja a demonštračných činností prispievajúcich k vytvoreniu Európskeho výskumného priestoru a k inovácii (2002 až 2006), zriadeného rozhodnutím Európskeho parlamentu a Rady č. 1513/2002/ES z 27. júna 2002 (Ú. v. ES L 232, s. 1; Mim. vyd. 13/029, s. 576), sú oprávnené na náhradu a že v dôsledku toho žalobkyňa nemusí nahradiť sumu 98 042,45 eur z titulu zmluvy týkajúcej sa projektu Dirac a sumu 251 505,76 eur z titulu zmluvy týkajúcej sa projektu Amida, ako aj návrh podaný subsidiárne na základe článku 263 ZFEÚ, smerujúci na jednej strane k zrušeniu rozhodnutia Komisie, ktorým táto inštitúcia potvrdila závery auditu, ktorý vyhlásil sporné náklady za neoprávnené a na druhej strane k uloženiu povinnosti Komisii, aby iniciovala audit projektov, ktoré sa majú realizovať inou spoločnosťou ako tou, ktorá vykonala pôvodný audit
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Fondation de l’Institut de recherche IDIAP znáša okrem svojich vlastných trov konania aj trovy konania Európskej komisie vrátane trov konania o predbežnom opatrení.
            
         
      (1)  Ú. v. EÚ C 221, 14.8.2010.